'ദിവസവും ഓരോരുത്തരെയായി അയാൾക്കൊപ്പം കിടക്കാൻ നിർബന്ധിച്ചു, പീഡിപ്പിച്ചു' സംരക്ഷകരെന്ന പേരിൽ പീഡകരെത്തുമ്പോള് | abuses behindashelter\n'ദിവസവും ഓരോരുത്തരെയായി അയാൾക്കൊപ്പം കിടക്കാൻ നിർബന്ധിച്ചു, പീഡിപ്പിച്ചു' സംരക്ഷകരെന്ന പേരിൽ പീഡകരെത്തുമ്പോള്\nമാത്രമല്ല ഒരു സ്ലീപിംഗ് ടൈംടേബിളും ഗ്ലേസറുണ്ടാക്കിയിരുന്നു. അതിനനുസരിച്ചാണ് ഓരോ ദിവസവും ആരൊക്കെയാണ് അയാള്‍ക്കൊപ്പം അയാളുടെ മുറിയില് കിടക്കേണ്ടതെന്ന് തീരുമാനിക്കപ്പെട്ടിരുന്നത്. ആ ടൈംടേബിള് ഒരിക്കലും പൊതുമുറിയില് പ്രദര്‍ശിപ്പിക്കാന് അയാള് സമ്മതിച്ചിരുന്നില്ല.\nUganda, First Published Apr 17, 2020, 12:19 PM IST\n(സംരക്ഷകരെന്ന പേരിലെത്തുന്നവർ തന്നെ പലപ്പോഴും സ്ത്രീകളെയും കുട്ടികളെയും ചൂഷണം ചെയ്യാറുണ്ട്. പോകാനൊരിടമില്ലാത്തതിനാൽ പലരും ഏറെക്കാലം അത് സഹിക്കും. ചിലർ അതിജീവിക്കും, ചിലർ പാതിവഴിയിൽ ഇല്ലാതെയാവും. ഇത് ഉഗാണ്ടയിലെ കുറച്ച് പെൺകുട്ടികളുടെ അനുഭവമാണ്. കുട്ടികളുടെ പേരുകൾ സാങ്കൽപികമാണ്.)\nപതിനൊന്നാമത്തെ വയസ്സിലാണ് പാട്രിക്കയെ പൊലീസ് പിടിക്കുന്നത്. ഭയത്തിനു പകരം അവള്‍ക്കപ്പോള് ആശ്വാസമാണ് തോന്നിയത്. കാരണം, പാട്രിക്കയുടെ അമ്മാവനാണ് അവളെ ഒരു അധ്യാപകന് വിറ്റത്. അവിടെവച്ച് അവള് പീഡിപ്പിക്കപ്പെട്ടു. അതിനുശേഷം ഉപേക്ഷിക്കപ്പെടുകയും ചെയ്തു. പൊലീസ് തന്നെ കണ്ടെത്തി കൊണ്ടുപോകുന്നതോടെ തന്‍റെ അതുവരെയുണ്ടായിരുന്ന കഷ്ടപ്പാടുകളവസാനിക്കുമെന്നും താന് രക്ഷപ്പെടുമായിരിക്കുമെന്നും പാട്രിക്കയ്ക്ക് തോന്നി. അവിടെ അടുത്ത് പാട്രിക്കയെ പോലെയുള്ള കുട്ടികളെ സംരക്ഷിക്കുന്ന ഒരാളുണ്ടെന്നും അയാൾ അവളെപ്പോലെ ലൈംഗിക പീഡനത്തിനിരയായ പെണ്‍കുട്ടികളെ സംരക്ഷിക്കുന്നയാളാണെന്നും ഒരു പ്രാദേശിക പൊലീസ് ഉദ്യോഗസ്ഥന് അവളോട് പറഞ്ഞിരുന്നു.\n'ഒരു വെളുത്ത വിദേശിയായ മനുഷ്യന് അങ്ങനെ എന്നെത്തേടിയെത്തി. ബെറി ഗ്ലേസർ എന്നാണ് അയാളുടെ പേരെന്നും അയാള് നല്ലൊരു മനുഷ്യനാണെന്നും എന്നെ കൊണ്ടുപോകുമെന്നും പൊലീസുകാരെന്നോട് പറഞ്ഞിരുന്നു. എനിക്ക് ചെറിയൊരു പേടിയുണ്ടായിരുന്നു. പക്ഷേ, എന്നെപ്പോലെ ഒരുപാടുപേരെ അയാള് സംരക്ഷിക്കുന്നുണ്ടെന്നും അവിടെ വേറെയും പെണ്‍കുട്ടികളുണ്ടെന്നും കേട്ടപ്പോള് പേടി മാറി.' പാട്രിക്ക പറയുന്നു.\nബര്‍ണാഡ് ബെറി ഗ്ലേസര് ഒരു ജര്‍മ്മന് പൗരനാണ്. സ്വയം പരിചയപ്പെടുത്തുന്നത് ആരോഗ്യരംഗത്തുനിന്ന് വിരമിച്ചയാളാണ് എന്നാണ്. കലംഗലയില് ബെറീസ് പ്ലേസ് (Bery's Place) എന്ന പേരില് 2006 മുതല് അയാൾ കുട്ടികള്‍ക്കുള്ള അഭയകേന്ദ്രം നടത്തുന്നുണ്ട്. ബെറിയുടെ തന്നെ വെബ്സൈറ്റില് പറയുന്നത്, മാനസികവും ശാരീരികവും വൈകാരികവുമായ പീഡനങ്ങളെ അതിജീവിച്ച ഡസന് കണക്കിന് പെണ്‍കുട്ടികള്‍ക്ക് അവര് അഭയം നല്‍കുന്നുണ്ട് എന്നാണ്. സംരക്ഷകരാല് വില്‍ക്കപ്പെട്ടതോ, കടത്തപ്പെട്ടതോ, ഉപേക്ഷിക്കപ്പെട്ടതോ ആയ കുട്ടികള്‍ക്കും ബെറീസ് പ്ലേസ് അഭയം നല്‍കുമെന്നും വെബ്സൈറ്റില് പറയുന്നു.\nഒരു പ്രൊമോഷണല് വീഡിയോയില് ഗ്ലേസര് പറയുന്നത്, 'ആ കുട്ടികള്‍ക്ക് അമ്മയും അച്ഛനും എല്ലാം ഞാന് തന്നെയാണ്' എന്നാണ്. എന്നാല്, സിഎന്‍എന് അവിടെയുണ്ടായിരുന്ന അഞ്ച് പെണ്‍കുട്ടികളെ കണ്ട് സംസാരിച്ചു. അവരെല്ലാവരും കൗമാരക്കാരികളോ, ഇരുപതുകളുടെ തുടക്കത്തിലുള്ളവരോ ആയിരുന്നു. അവര് വെളിപ്പെടുത്തിയത് ലൈംഗികമായും മാനസികമായും ഗ്ലേസർ നടത്തിയ പീഡനങ്ങളുടെയും ക്രൂരതകളുടെയും അനുഭവമാണ്.\nഅയാളവരെ അയാളുടെ കിടക്കയില് അയാള്‍ക്കൊപ്പം കിടക്കാന് നിര്‍ബന്ധിക്കുകയും അവരുടെ സ്വകാര്യ ഭാഗങ്ങളില് സ്പര്‍ശിക്കുകയും ചെയ്യുമായിരുന്നു. അവരെ അയാള് ലൈംഗികമായി പീഡിപ്പിച്ചിരുന്നു. എതിര്‍ത്തപ്പോള് തെരുവിലിറക്കി നിര്‍ത്തുമെന്നായിരുന്നു അയാളുടെ ഭീഷണി. നേരത്തെ തന്നെ പലവിധത്തിലുള്ള പീഡനങ്ങളെ അതിജീവിച്ചുവന്ന പെണ്‍കുട്ടികളായിരുന്നു അവരെല്ലാം തന്നെ. അതിനാല് വീണ്ടും തെരുവിലിറങ്ങിയാല് എന്ത് സംഭവിക്കുമെന്ന് തീര്‍ച്ചയില്ലാത്തത് അവരെ ഭയപ്പെടുത്തി. അതുകൊണ്ടുതന്നെ അവരൊന്നും മിണ്ടാതെ എല്ലാം അനുസരിച്ചു.\nഉഗാണ്ടയിലെ നിയമമനുസരിച്ച് കുട്ടികളുടെ അഭയകേന്ദ്രങ്ങളെല്ലാം രജിസ്റ്റര് ചെയ്യണമെന്നാണ്. എന്നാല്, ഇങ്ങനെ രജിസ്റ്റര് ചെയ്യാതെ പ്രവര്‍ത്തിക്കുന്ന നൂറുകണക്കിന് ചില്‍ഡ്രന്‍സ് കെയര് ഹോമുകള് ഉഗാണ്ടയിലുണ്ട്. അതിലൊന്നായിരുന്നു ബെറീസ് പ്ലേസും. 2018 -ല് ഉഗാണ്ട രാജ്യത്തെ അഞ്ഞൂറോളം വരുന്ന ഇത്തരം ഹോമുകള് പൂട്ടാനുള്ള തീരുമാനത്തിലെത്തിയിരുന്നു. എന്നാല്, ഗവണ്‍മെന്‍റിന്‍റെ ശ്രദ്ധക്കുറവ് കാരണം വിദേശനിക്ഷേപകരും സന്നദ്ധ പ്രവര്‍ത്തകരുമെന്ന പേരില് ആളുകളെത്തുകയും പാട്രിക്കയെപ്പോലെ നിരവധി പെണ്‍കുട്ടികള് ചൂഷണത്തിനിരയാവുകയും ചെയ്തു.\nഒരു പതിറ്റാണ്ടിലേറെക്കാലം കുട്ടികളെ ചൂഷണം ചെയ്ത ഗ്ലേസര് തന്നെ കഴിഞ്ഞ ഫെബ്രുവരിയിലാണ് വിചാരണ ചെയ്യപ്പെട്ടത്. മനുഷ്യക്കടത്ത്, പീഡനം, നിയമവിരുദ്ധമായി ചൈല്‍ഡ് കെയര് ഹോം പ്രവര്‍ത്തിപ്പിക്കുക തുടങ്ങി നിരവധി കുറ്റങ്ങള് ഗ്ലേസറിനെതിരെയുണ്ടായിരുന്നു. ഫെബ്രുവരിയില് പൊലീസ് ബെറീസ് പ്ലേസ് റെയ്ഡ് ചെയ്തപ്പോള് 13 പെണ്‍കുട്ടികള് അവിടെയുണ്ടായിരുന്നു. മറ്റ് കുട്ടികള് സ്കൂളിലായിരുന്നുവെന്ന് അഭിഭാഷകര് പറഞ്ഞു. ഒരു വര്‍ഷത്തിനുള്ളില് നിരവധി തവണയാണ് അയാളുടെ അഭിഭാഷകര് കേസ് മാറ്റിവെപ്പിച്ചത്. ഗ്ലേസറിന് കാന്‍സറാണെന്നും അയാള് അതിനോട് പോരാടിക്കൊണ്ടിരിക്കുകയാണെന്നും മറ്റും പറഞ്ഞാണ് കേസ് നീട്ടിയത്. സിഎന്‍എന്നുമായി വാട്ട്സാപ്പിലൂടെ നടത്തിയ സംഭാഷണത്തില് ഗ്ലേസറിന്‍റെ അഭിഭാഷകന് ഗ്ലേസറിനെതിരെയുള്ള എല്ലാ ആരോപണങ്ങളും നിഷേധിക്കുകയും ചെയ്തു.\nമെഡിക്കല് പരിശോധനകളും സ്ലീപിംഗ് ടൈംടേബിളും\nബെറീസ് പ്ലേസില് എത്തിയ ഉടനെ മെഡിക്കല് പരിശോധനയെന്ന പേരിൽ ആ പെൺകുട്ടികളുടെ ശരീരമാകെ പരിശോധിച്ചു. തുടര്‍ന്ന് അവിടെ കഴിഞ്ഞ കാലങ്ങളിലെല്ലാം പെൺകുട്ടികളുടെ സ്വകാര്യഭാഗങ്ങളിൽ പരിശോധന നടത്താറുണ്ടായിരുന്നുവെന്നും പെൺകുട്ടികൾ പറയുന്നു. നഗ്നരാക്കി നിര്‍ത്തുകയും അവരുടെ യോനിയിൽ അണുബാധയ്ക്ക് എന്ന പേരില് മരുന്ന് വയ്ക്കുകയും ചെയ്യുമായിരുന്നു. പലപ്പോഴും ഷവറിന്‍റെ അടിയില് നിർത്തിവരെ ഇങ്ങനെ ചെയ്യുമായിരുന്നു എന്നും പെണ്‍കുട്ടികള് പറയുന്നു. ഗ്ലേസര് സ്വയം പറഞ്ഞിരുന്നത് അയാള് ഒരു ഡോക്ടറാണെന്നായിരുന്നു. അയാളുടെ അഭിഭാഷകര് പറയുന്നത് അയാള് ഡിഗ്രിയുള്ളൊരു ഡോക്ടറല്ല മറിച്ച് ഒരു ഫിസിയോതെറാപ്പിസ്റ്റാണ് എന്നാണ്.\nഈ മരുന്ന് വയ്ക്കല് തുടര്‍ന്നപ്പോള് ഒരു ദിവസം 'താന് തന്നെ ഇത് ചെയ്തോളാം' എന്ന് പാട്രിക്ക ഗ്ലേസറിനോട് പറഞ്ഞിരുന്നു. എന്നാല്, ഗ്ലേസര് അതിന് അനുവദിച്ചില്ലെന്ന് മാത്രമല്ല, അയാൾതന്നെ അവളുടെ യോനിയില് മരുന്ന് വയ്ക്കുന്നത് തുടരുകയും ചെയ്യുകയായിരുന്നു. ഇരുപത് വയസ്സായ പാട്രിക്ക ഇപ്പോള് സര്‍വകലാശാല വിദ്യാര്‍ത്ഥിനിയാണ്. പാട്രിക്കയ്ക്ക് ഒരു ചെറിയ എസ്ടിഐ (Sexually transmitted disease) പ്രശ്നം ഉണ്ടെന്നാണ് അയാള് പറഞ്ഞത്. എന്നാല്, തനിക്ക് ഏതെങ്കിലും തരത്തിലുള്ള ഇന്‍ഫെക്ഷനുണ്ടായിരുന്നുവെന്ന് താന് വിശ്വസിക്കുന്നില്ലെന്ന് പാട്രിക്ക ഉറപ്പിച്ചു പറയുന്നു.\nഎന്നാല്, നേരത്തേ തന്നെ ആരോപണമുയര്‍ന്നപ്പോള് ഗ്ലേസര് പറഞ്ഞിരുന്നത് താനാകെ തന്‍റെ അഭയകേന്ദ്രത്തിലെ പെണ്‍കുട്ടികളെ അങ്ങനെ സ്പര്‍ശിക്കുന്നത് മരുന്ന് വയ്ക്കാനായി മാത്രമാണ്. അത് അണുബാധയുമില്ലെന്ന് ഉറപ്പു വരുത്താനാണ്. ലൈംഗികാരോഗ്യം ഉറപ്പുവരുത്തുക തങ്ങളുടെ ഹോമിന്‍റെ പോളിസി ആണ്. പലപ്പോഴും ഡോക്ടര്‍മാര്, നഴ്സുമാര് തുടങ്ങിയ പ്രൊഫഷണലുകളോട് കൂടിയാണ് അവരത് ചെയ്യുന്നത്, പെണ്‍കുട്ടികളുടെ സമ്മതപ്രകാരം മാത്രമേ ഇങ്ങനെ ചെയ്യാറുള്ളൂ എന്നൊക്കെയാണ്.\nഎന്നാല്, അവിടെയുണ്ടായിരുന്ന ചില പെണ്‍കുട്ടികള് പറയുന്നത് മറ്റ് പീഡനങ്ങള്‍ക്കുള്ള തുടക്കം മാത്രമായിരുന്നു ഈ മെഡിക്കല് പരിശോധനയും മറ്റുമെന്നാണ്. ഒരിക്കല് ഞാന് ബെറിയുടെ മുറിക്ക് മുന്നിലൂടെ പോകുമ്പോള് കണ്ടത് ചില ചെറിയ കുട്ടികള് അര്‍ദ്ധനഗ്നനായ ബെറിക്ക് മസാജ് ചെയ്തുകൊടുക്കുന്നതാണ് എന്ന് പതിനേഴുകാരിയായ ഷാരോൺ എന്ന പെണ്‍കുട്ടി പറയുന്നു. പന്ത്രണ്ടാമത്തെ വയസ്സിലാണ് അവള് ബെറീസ് പ്ലേസിലെത്തുന്നത്. അവള് കണ്ടെന്ന് വ്യക്തമായപ്പോള് ബെറി പറഞ്ഞത്, 'മസാജ് ചെയ്യാന് കൂടുമോ, കാന്‍സറും പ്രമേഹവും കാരണമുള്ള വേദന കുറക്കാനാണ്' എന്നാണെന്നും ഷാരോൺ പറയുന്നു.\nമാത്രമല്ല ഒരു സ്ലീപിംഗ് ടൈംടേബിളും ഗ്ലേസറുണ്ടാക്കിയിരുന്നു. അതിനനുസരിച്ചാണ് ഓരോ ദിവസവും ആരൊക്കെയാണ് അയാള്‍ക്കൊപ്പം അയാളുടെ മുറിയില് കിടക്കേണ്ടതെന്ന് തീരുമാനിക്കപ്പെട്ടിരുന്നത്. ആ ടൈംടേബിള് ഒരിക്കലും പൊതുമുറിയില് പ്രദര്‍ശിപ്പിക്കാന് അയാള് സമ്മതിച്ചിരുന്നില്ല. സന്ദര്‍ശകര് അത് എന്തിനാണ് എന്ന് ചോദിക്കുമെന്നായിരുന്നു കാരണം പറഞ്ഞത്.\nആദ്യമായി ഞാനയാളുടെ മുറിയില് കിടന്നപ്പോള് പാതിരാത്രി അയാള് എന്‍റെ ദേഹത്ത് തടവാന് തുടങ്ങി. സ്വകാര്യഭാഗങ്ങളില് സ്പര്‍ശിച്ചു, ചുണ്ടുകളില് ഉമ്മ വച്ചു. ഷാരോണ് പറയുന്നു. ഇതേ അനുഭവം തന്നെയാണ് മിക്ക പെണ്‍കുട്ടികളും പറഞ്ഞത്. അയാളവരെ ഓറല് സെക്സിന് നിര്‍ബന്ധിക്കാറുണ്ടായിരുന്നുവെന്നും പെണ്‍കുട്ടികള് പറയുന്നു. ഗ്ലേസര് പറഞ്ഞിരുന്നത് ഇത് അയാളുടെ സംസ്കാരത്തില് സാധാരണയാണ് എന്നായിരുന്നവത്രെ.\nഉഗാണ്ടയില് നിയമപ്രകാരം കണ്‍സെന്‍റിനുള്ള പ്രായം 18 വയസ്സാണ്. രാജ്യത്തെ ചില്‍ഡ്രന് ആക്ട് അമന്‍ഡ്മെന്‍റ് ഓഫ് 2016 പ്രകാരം ഓരോ കുട്ടിക്കും ശാരീരികാതിക്രമം ഉള്‍പ്പടെ എന്ത് തരത്തിലുള്ള അതിക്രമത്തില് നിന്നും സംരക്ഷിക്കപ്പെടാനുള്ള അവകാശമുണ്ട്. ഇത് പറഞ്ഞ് ഷാരോണ് ഗ്ലേസറിനെ ഭീഷണിപ്പെടുത്തിയിരുന്നവത്രെ. അപ്പോള് അയാള് പറഞ്ഞത്, ഏത് കാട്ടില് നിന്നാണോ വന്നത് അങ്ങോട്ടുതന്നെ തിരിച്ചുപോകാനാണ്. പോവാന് മറ്റൊരിടമില്ലാത്തതിനാല് ഷാരോണ് അവിടെത്തന്നെ തുടരുകയായിരുന്നു. അഞ്ച് വര്‍ഷമാണ് ഷാരോണ് അവിടെ കഴിഞ്ഞത്. അതിനിടയില് എല്ലാ ആഴ്ചയും ഓരോ ദിവസം വെച്ച് അവള്‍ക്ക് ഗ്ലേസറിന്‍റെ മുറിയില് കഴിയേണ്ടി വന്നിരുന്നു.\nപോവാനൊരിടമില്ലായ്മ, ഭക്ഷണത്തിനോ, വസ്ത്രത്തിനോ, സ്കൂള് ഫീസിനോ പണമില്ലാത്തത് ഇതൊക്കെയാണ് ആ പെണ്‍കുട്ടികളെ അവിടെത്തന്നെ തുടരാന് നിര്‍ബന്ധിതരാക്കിയത്. എന്നാല്, ചില പരാതികള് പ്രകാരം 2013 -ല് ഗ്ലേസര് അറസ്റ്റ് ചെയ്യപ്പെട്ടു.\nപീഡകരെ സംരക്ഷിക്കുന്ന വ്യവസ്ഥ\nതാന് നടത്തിയിരുന്ന പീഡനങ്ങളില് ശിക്ഷിക്കപ്പെടാതിരിക്കാനായി ഗ്ലേസര് പ്രാദേശിക ഉദ്യോഗസ്ഥര്‍ക്കെല്ലാം കൈക്കൂലി കൊടുത്തിരുന്നു. മാത്രവുമല്ല, ഇവരെയെല്ലാം ഭീഷണിപ്പെടുത്തി നിര്‍ത്താനുള്ള സംഘവും അയാള്‍ക്കുണ്ടായിരുന്നു.\nഗ്ലേസറിനെ പോലെയുള്ള ഒരാള്‍ക്ക് ഉഗാണ്ടയിലെ പാവപ്പെട്ട പെണ്‍കുട്ടികളെ പീഡിപ്പിക്കാനുള്ള വഴിയൊരുക്കുന്നതിന് ബുദ്ധിമുട്ടുകളൊന്നുമില്ല എന്നാണ് കുട്ടികളുടെ അഭിഭാഷകരും സാമൂഹ്യപ്രവര്‍ത്തകരും പറയുന്നത്. 'ഗ്ലേസറിനെ പോലെ ഒരു വെളുത്ത വിദേശിയെ കാണുമ്പോള് അയാള് കൈനിറയെ എന്തെങ്കിലും അവസരവുമായിട്ടാണ് വരുന്നതെന്നാണ് കരുതുക. ആ പ്രിവിലേജ് ഉപയോഗിച്ച് അവര് ഉഗാണ്ടയിലെ മനുഷ്യരെ അടിച്ചമര്‍ത്തുകയും പീഡിപ്പിക്കുകയും ചെയ്യും' No White Saviors എന്ന എന്‍ജിഒ -യുടെ സഹ സ്ഥാപകയായ ഇലിവിയ അലാസ്കോ പറയുന്നു. ബെറീസ് പ്ലേസിലുണ്ടായിരുന്ന കുട്ടികള്‍ക്ക് സുരക്ഷിത ഇടവും മാനസിക പിന്തുണയും നല്‍കിയത് No White Saviors ആണ്.\n'വിസ നല്‍കുന്നതിന് മുമ്പ് തന്നെ ഗവണ്‍മെന്‍റ് ഇത്തരക്കാരെ കുറിച്ച് നിരീക്ഷിക്കുകയും പഠിക്കുകയും വേണം. അവര് നമ്മുടെ കമ്മ്യൂണിറ്റിയില് എങ്ങനെയാണ് പ്രവര്‍ത്തിക്കുന്നതെന്ന് നോക്കണം. ഇത്രയും പ്രായപൂര്‍ത്തിയാവാത്ത പെണ്‍കുട്ടികളുമായി ഇയാളെപ്പോലൊരാള് ഇത്രയും കാലം പിടിക്കപ്പെടാതെ എങ്ങനെ കഴിഞ്ഞു' എന്നും ഒലിവിയ ചോദിക്കുന്നു.\nഏതായാലും നിലവില് പാട്രിക്ക അടക്കമുള്ളവർ ഗ്ലേസറിന്റെ ശിക്ഷ എന്തായിരിക്കും എന്ന് കാത്തിരിക്കുകയാണ്. നേരത്തെയും ഗ്ലേസർ അറസ്റ്റ് ചെയ്യപ്പെട്ടിട്ടുണ്ടെങ്കിലും തെളിവുകളുടെ അഭാവത്തിൽ അയാൾ ഇറങ്ങിപ്പോരുകയായിരുന്നു. പാട്രിക്ക അടക്കമുള്ള പെൺകുട്ടികൾക്കാവട്ടെ തിരികെ പോകേണ്ടത് അയാളുടെ അടുത്ത് അവരെ എത്തിച്ച പഴയ അതേ സാഹചര്യത്തിലേക്കായിരുന്നു. നേരത്തെ ഗ്ലേസര് അറസ്റ്റിലായി മോചിപ്പിക്കപ്പെട്ടപ്പോൾ പാട്രിക്ക തിരികെ അയാളുടെ അടുത്തേക്ക് തന്നെ വരികയായിരുന്നു. വീണ്ടും പീഡിപ്പിക്കുകയാണെങ്കിൽ വീണ്ടും അറസ്റ്റിലാവുമെന്ന് ഭീഷണിപ്പെടുത്തിയ പാട്രിക്കയോട് അയാൾ ചോദിച്ചത് 'തെളിവുണ്ടോ' എന്നായിരുന്നുവത്രെ.\nഎന്തായാലും ഇത്തവണ അയാൾ രക്ഷപ്പെടില്ലെന്നു തന്നെ അവസാനവട്ട അറസ്റ്റില് പെണ്‍കുളറപ്പിച്ചിരുന്നു. കാരണം, അവരെല്ല്ലാംലാം കൃത്യമായി മൊഴി കൊടുക്കാൻ ഹാജരാവുകയും അവർക്കൊപ്പം ഒലീവിയയെ പോലെ നിരവധിപേർ സഹായവുമായി എത്തുകയും ചെയ്തിട്ടുണ്ട്.\nപലപ്പോഴും ഓരോ രാജ്യത്തും പെൺകുട്ടികൾ ഇത്തരം ചൂഷണത്തിനിരയാവുന്നത് നിയമങ്ങളില്ലാത്തതുകൊണ്ടല്ല. അവ കണ്ണടക്കുകയോ അല്ലെങ്കിൽ പ്രതി പ്രബലനാവുകയോ ചെയ്യുന്നതുകൊണ്ടു തന്നെയാണ്.\n(വിവരങ്ങൾക്ക് കടപ്പാട് സിഎൻഎൻ)\nLast Updated Apr 17, 2020, 12:26 PM IST\nപത്തനംതിട്ടയിലെ5വയസുകാരിയുടെ മരണം;കുട്ടി ലൈംഗിക പീഡനത്തിന് ഇരയായെന്ന് പോസ്റ്റുമോർട്ടം പ്രാഥമിക റിപ്പോര്‍ട്ട്\nതെരഞ്ഞുപിടിച്ച് കൊന്നുകളഞ്ഞത് കുട്ടികളെ, മനസാക്ഷിയില്ലാത്ത ജീവിതം, ഒടുവിൽ ദമ്പതികൾ അറസ്റ്റിലായതിങ്ങനെ


2 Sep 2018 9:25 AM GMT\nപ്രധാനമന്ത്രി നരേന്ദ്ര മോദിയുടെ നോട്ട് നിരോധനം അടക്കമുള്ള തെറ്റായ സാമ്പത്തികനയങ്ങളെ രൂക്ഷമായി വിമര്‍ശിക്കുകയാണ് ദ ഗാര്‍ഡിയന് പത്രത്തിന്‍റെ മുഖപ്രസംഗം. ഇന്ത്യ നേരിടുന്ന ഗുരുതരമായ സാമ്പത്തിക പ്രതിസന്ധിയിലെ ഉത്തരവാദിത്തത്തില് നിന്ന് മോദിക്ക് ഒഴിഞ്ഞുമാറാനാകില്ല. എന്നാല് തെറ്റ് സമ്മതിക്കാന് തയ്യാറല്ലാത്ത മോദി, എതിരഭിപ്രായങ്ങളെ അടിച്ചമര്‍ത്താനാണ് ശ്രമിക്കുന്നത് എന്നും ഇതിന്‍റെ വ്യക്തമായ ഉദാഹരണമാണ് കഴിഞ്ഞ ദിവസമുണ്ടായ സാമൂഹ്യപ്രവര്‍ത്തകരുടെ അറസ്റ്റ് എന്നും ഗാര്‍ഡിയന് പറയുന്നു.\nഗാര്‍ഡിയന് മുഖപ്രസംഗത്തില് നിന്ന്:\nലോകത്തെ ഏറ്റവും വലിയ ജനാധിപത്യ രാജ്യമായ ഇന്ത്യയുടെ സമ്പദ് വ്യവസ്ഥയെക്കുറിച്ച് അതിന്റെ പ്രധാനമന്ത്രി നരേന്ദ്ര മോദി ഒരു ബലൂണ് ഊതിവീര്‍പ്പിക്കുകയായിരുന്നു എന്ന് നമുക്ക് ഇപ്പോളറിയാം. ദ്രുതഗതിയില് തെറ്റായ നയം നടപ്പാക്കുകയാണ് മോദി ചെയ്തത്. ഇതിന്റെ ഉത്തരവാദിത്തം തീര്‍ച്ചയായും അദ്ദേഹത്തിന് തന്നെയാണ്. ഈ ബുദ്ധിശൂന്യത സമ്മതിച്ചുതരാന് മോദി തയ്യാറല്ല. നൂറോളം പേരുടെ ജീവനാണ് നോട്ട് നിരോധനം നഷ്ടപ്പെടുത്തിയത്. പത്തര ലക്ഷത്തോളം തൊഴിലുകള് നഷ്ടപ്പെടുത്തി. 15 കോടിയോളം പേരെ തൊഴിലവസരങ്ങളില്ലാതാക്കി.\nമോദിക്ക് ഇക്കാര്യത്തില് മറ്റാരെയും കുറ്റപ്പെടുത്താന് കഴിയില്ല. ഡൊണാള്‍ഡ് ട്രംപ് യുഎസ് പ്രസിഡന്റായി തിരഞ്ഞെടുക്കപ്പെട്ട അതേ 2016 നവംബറില് മോദിയാണ് 500, 1000 നോട്ടുകള് പെട്ടെന്ന് ഒരു ദിവസം വിപണിയില് നിന്ന് പിന്‍വലിച്ചത്. വിനിമയത്തിലുള്ള 86 ശതമാനം കറന്‍സി നോട്ടുകളേയും ഇന്ത്യന് പ്രധാനമന്ത്രി അസാധുവാക്കി. കള്ളപ്പണക്കാര്‍ക്കെതിരായെന്ന് പറഞ്ഞും പാവപ്പെട്ടവര്‍ക്ക് വേണ്ടിയെന്ന് പറഞ്ഞു അവതരിപ്പിക്കപ്പെട്ട ഒരു നടപടിയാണിത്. കുറേപേരെ ഇത് വിശ്വസിപ്പിക്കാന് മോദിയുടെ വാചകമടികള്‍ക്ക് കഴിഞ്ഞു. പണം സമാഹരിക്കാനുള്ള സര്‍ക്കാരിന്റെ മികവ് എന്ന അസംബന്ധമാണ് മിക്കവാറും കറന്‍സി നോട്ടുകള് ബാങ്കില് തന്നെ തിരിച്ചെത്തിയതിനെ മോദി സര്‍ക്കാര് ചിത്രീകരിക്കാന് ശ്രമിച്ചത്. കെട്ടിടത്തില് നിന്ന് ചാടി, നിലത്തിന്റെ കരുത്തിനെ പുകഴ്ത്തുന്ന പോലെയാണിത്.\nചെയ്തത് തെറ്റാണ് എന്ന് തെളിഞ്ഞാല് എന്ത് ശിക്ഷയും സ്വീകരിക്കാന് തയ്യാറാണ് എന്ന് മോദി പറഞ്ഞിരുന്നു. എന്നാല് തെറ്റ് സമ്മതിക്കാന് പോലും മോദി തയ്യാറല്ല. ഇക്കാര്യത്തില് സംവാദങ്ങള് ഇല്ലാതാകാനാണ് മോദി താല്‍പര്യപ്പെടുന്നത്. അതുകൊണ്ടാണ് ഇന്ത്യന് പാര്‍ലമെന്റിന്റെ ധനകാര്യ കമ്മിറ്റിക്ക് നോട്ട് നിരോധനം സംബന്ധിച്ച് റിപ്പോര്‍ട്ട് സമര്‍പ്പിക്കാന് കഴിയാതിരുന്നത്. എതിരഭിപ്രായങ്ങളെ അടിച്ചമര്‍ത്തുകയാണ് മോദി സര്‍ക്കാര്. ഇതാണ് ആക്ടിവിസ്റ്റുകളുടെ അറസ്റ്റ് വ്യക്തമാക്കുന്നത്.\nഇന്ത്യന് സമ്പദ് വ്യവസ്ഥയുടെ വിശ്വാസ്യത തകര്‍ന്നിരിക്കുകയാണ്. രാഷ്ട്രീയ എതിരാളികള് മോദി സര്‍ക്കാരിനെതിരെ വലിയ അഴിമതി ആരോപണങ്ങള് ഉന്നയിച്ചിട്ടുണ്ട്. മോദിയുടെ പാര്‍ട്ടിയായ ഭാരതീയ ജനത പാര്‍ട്ടി ഭരിക്കുന്ന മൂന്ന് വലിയ സംസ്ഥാനങ്ങളില് ഈ വര്‍ഷം തിരഞ്ഞെടുപ്പ് നടക്കുകയാണ്. പ്രതിപക്ഷ പാര്‍ട്ടിയായ കോണ്‍ഗ്രസ് ഈ മൂന്ന് സംസ്ഥാനങ്ങളിലും അധികാരം തിരിച്ചുപിടിക്കാമെന്ന് പ്രതീക്ഷ. പാര്‍ലമെന്റ് തിരഞ്ഞെടുപ്പിനൊപ്പം സംസ്ഥാന നിയസഭ തിരഞ്ഞെടും സംഘടിപ്പിക്കുക തുടങ്ങിയ നിര്‍ലജ്ജമായ സങ്കുചിത രാഷ്ട്രീയ തന്ത്രങ്ങളൊക്കെയാണ് മോദി പയറ്റുന്നത്. തെറ്റുകള് അംഗീകരിച്ച് അത് തിരുത്തി മുന്നോട്ടുപോകുന്നതിന് പകരം അമിതമായ ആത്മവിശ്വാസത്തിലാണ് അദ്ദേഹം. ജനങ്ങളെ അംഗീകരിച്ചില്ലെങ്കില് മോദിയെ ശിക്ഷിക്കാനുള്ള അവസരമായി ഇത് അവര് ഉപയോഗപ്പെടുത്തുക തന്നെ വേണം.\nBlackMoney demonetisation DonaldTrump economicpolicy Editorial guardian IndianEconomy NarendraModi PrimeMinister TheGuardian


തോമസ് ചാണ്ടിക്കെതിരെ കോടതി മേല്‍നോട്ടത്തില് അന്വേഷണം, Thomas Chandy\nതോമസ് ചാണ്ടിക്കെതിരെ കോടതി മേല്‍നോട്ടത്തില് അന്വേഷണം\n10 May 2018, 11:58 AM IST\nഅന്വേഷണം പൂര്‍ത്തിയാക്കാന് നാല് മാസമാണ് കോടതി നല്‍കിയിരിക്കുന്ന സമയപരിധി. എല്ലാമാസവും അഞ്ചാമത്തെ പ്രവൃത്തി ദിനത്തില് അന്വേഷണ പുരോഗതി കോടതിയെ അറിയിക്കണമെന്നും നിര്‍ദ്ദേശിച്ചിട്ടുണ്ട്.\nകോട്ടയം: മുന് മന്ത്രി തോമസ് ചാണ്ടിക്കെതിരെ കോടതി മേല്‍നോട്ടത്തില് വിജിലന്‍സ് അന്വേഷണത്തിന് ഉത്തരവ്. കോട്ടയം വിജിലന്‍സ് കോടതിയാണ് ഉത്തരവിട്ടത്. ലേക്ക് പാലസ് റിസോര്‍ട്ടിനായി അനധികൃതമായി റോഡ് നിര്‍മാണിച്ചതുമായി ബന്ധപ്പെട്ട കേസിലാണ് ഉത്തരവ്. നിലവില് നടക്കുന്ന അന്വേഷണം കാര്യക്ഷമമല്ലെന്നു ചൂണ്ടിക്കാട്ടി യുവജനതാദള് പ്രവര്‍ത്തകനായ സുഭാഷ് എന്നയാള് സമര്‍പ്പിച്ച ഹര്‍ജിയിലാണ് വിധി.\nവിജിലന്‍സ് അന്വേഷണം കോടതിയുടെ മേല്‍നോട്ടത്തിലായിരിക്കണമെന്നും ഉത്തരവില് പറയുന്നു. അന്വേഷണം പൂര്‍ത്തിയാക്കാന് നാല് മാസമാണ് കോടതി നല്‍കിയിരിക്കുന്ന സമയപരിധി. എല്ലാമാസവും അഞ്ചാമത്തെ പ്രവൃത്തി ദിനത്തില് അന്വേഷണ പുരോഗതി കോടതിയെ അറിയിക്കണമെന്നും നിര്‍ദ്ദേശിച്ചിട്ടുണ്ട്.\nമൂന്ന് ഹര്‍ജികളാണ് കോടതി പരിഗണിക്കുന്നത്. ലേക്ക് പാലസിലേക്ക് അനധികൃതമായി റോഡ് നിര്‍മിച്ചുവെന്നതും റോഡ് നിര്‍മാണവുമായി ബന്ധപ്പെട്ട് അന്നത്തെ കളക്ടറായിരുന്ന പദ്മകുമാര് വഴിവിട്ട ഇടപെടല് നടത്തിയെന്നതുമാണ് മറ്റ് രണ്ട് ഹര്‍ജികള്.


(ipl 2020) | ഐ പി എൽ ഇന്ത്യയിൽ ഇല്ലെന്നത് നിരാശനാക്കുന്നുവെന്ന് സ്റ്റീവ് സ്മിത്ത് | steve smith on ipl 2020\nഐ പി എൽ ഇന്ത്യയിൽ ഇല്ലെന്നത് നിരാശനാക്കുന്നുവെന്ന് സ്റ്റീവ് സ്മിത്ത്\nBy സ്പോർട്സ് ഡെസ്ക് • 01/08/2020 at 12:25PM\nദുബായിലെ സാഹചര്യങ്ങളുമായി പൊരുത്തപ്പെടേണ്ടത് വളരെ പ്രധാനമാണ്. ഇന്ത്യയുമായി സാമ്യമുള്ളതാണ് അവിടുത്ത സാഹചര്യങ്ങളെന്നാണ് തോന്നുന്നത്.\nഐപിഎല്ലിന്റെ 13ാം സീസണ് ഇന്ത്യയില് നിന്നു മാറ്റിയതില് നിരാശയുമായി രാജസ്ഥാന് റോയല്‍സ് ക്യാപ്റ്റനും ഓസ്‌ട്രേലിയയുടെ സൂപ്പര് താരവുമായ സ്റ്റീവ് സ്മിത്ത്. കൊവിഡ് മഹാമാരിയെ തുടര്‍ന്ന് ഇന്ത്യയില് മല്‍സരങ്ങള് നടത്തുകയെന്നത് അസാധ്യമായതോടെയാണ് ടൂര്‍ണമെന്റിന്റെ വേദി യുഎഇയിലേക്കു മാറ്റിയത്. സപ്തംബര് 19 മുതല് നവംബര് എട്ടു വരെയിരിക്കും ഐപിഎല് യുഎഇയില് അരങ്ങേറുക.\nദുബായിലെ സാഹചര്യങ്ങളുമായി പൊരുത്തപ്പെടേണ്ടത് വളരെ പ്രധാനമാണ്. ഇന്ത്യയുമായി സാമ്യമുള്ളതാണ് അവിടുത്ത സാഹചര്യങ്ങളെന്നാണ് തോന്നുന്നത്. 2014ല് യുഎഇയില് നടന്ന ഐപിഎല്ലില് കുറച്ചു താരങ്ങള് കളിച്ചിരുന്നു. ഈ അനുഭവസമ്പത്ത് അവരെ സഹായിക്കും. എങ്കിലും ടൂര്‍ണമെന്റ് ഇന്ത്യയില് അല്ലെന്നത് ഏറെ നിരാശനാക്കുന്നുന്നു. സ്മിത്ത് പറയുന്നു.\nയുഎഇയിലെ മൂന്നു വേദികളിലായിട്ടായിരിക്കും ഐപിഎല് നടക്കുന്നത്. ദുബായ്, അബുദാബി, ഷാര്‍ജ എന്നീവിടങ്ങളിലായിരിക്കും മല്‍സരങ്ങള്. ടൂര്‍ണമെന്റ് യുഎഇയിലേക്കു മാറ്റുന്നതുമായി ബന്ധപ്പെട്ട് സര്‍ക്കാരില് നിന്നും അനുമതി തേടിയിരിക്കുകയാണ് ബിസിസിഐ. ഐപിഎല്ലിന്റെ മല്‍സരക്രമം, മറ്റു ഒരുക്കങ്ങള് എന്നിവ സംബന്ധിച്ച് ആഗസ്ത്2ന് നടക്കുന്ന യോഗത്തില് തീരുമാനമെടുക്കുമെന്നാണ് വിവരം.\nമാര്‍ച്ച് 29നായിരുന്നു ഐപിഎല്ലിന്റെ 13ാം സീസണ് ആരംഭിക്കേണ്ടിയിരുന്നത്. മുംബൈയിലെ വാംഖഡെ സ്റ്റേഡിയത്തില് നിലവിലെ ജേതാക്കളായ മുംബൈ ഇന്ത്യന്‍സും ചെന്നൈ സൂപ്പര് കിങ്‌സും തമ്മിലായിരുന്നു ഉദ്ഘാടന മല്‍സരം. എന്നാല് കൊറോണവൈറസ് മഹാമാരിയെ തുടര്‍ന്ന് ഏപ്രില് മധ്യത്തിലേക്കു ടൂര്‍ണമെന്റ് നീട്ടാന് ബിസിസിഐ ആദ്യം തീരുമാനിച്ചെങ്കിലും രാജ്യത്തു ലോക്ക്ഡൗണ് വന്നതോടെ ടൂര്‍ണമെന്റ് അനിശ്ചിത കാലത്തേക്കു മാറ്റി വയ്ക്കുന്നതായി പിന്നീട് പ്രഖ്യാപിക്കുകയായിരുന്നു.


തിരുവല്ലത്ത് റോഡിലിട്ട് യുവാവിനെ തല്ലിച്ചതച്ച പൊലീസുകാര്‍ക്ക് സസ്‌പെന്‍ഷന് – Azhimukham\nതിരുവല്ലത്ത് റോഡിലിട്ട് യുവാവിനെ തല്ലിച്ചതച്ച പൊലീസുകാര്‍ക്ക് സസ്‌പെന്‍ഷന്\nമർദ്ദനത്തെ കുറിച്ച് സമൂഹമാധ്യമങ്ങളിൽ പ്രചരിച്ച വിഡിയോയുടെ അടിസ്ഥാനത്തിൽ എസ്. സി.പി.ഒ സൈമൻ, സി പി ഒ ഗോപിനാഥ് എന്നിവരെയാണ് സിറ്റി പൊലീസ് കമ്മീഷണർ സസ്പെൻഡ് ചെയ്തത്.\nMay 29 2019 06:55 AM\nതിരുവനന്തപുരം തിരുവല്ലത്ത് റോഡിൽ പരസ്യമായി യുവാവിനെ മർദ്ദിച്ച പൊലീസുകാരെ സിറ്റി പൊലീസ് സസ്പെന്റ് ചെയ്തു. മർദ്ദനത്തെ കുറിച്ച് സമൂഹമാധ്യമങ്ങളിൽ പ്രചരിച്ച വിഡിയോയുടെ അടിസ്ഥാനത്തിൽ എസ്. സി.പി.ഒ സൈമൻ, സി പി ഒ ഗോപിനാഥ് എന്നിവരെയാണ് സിറ്റി പൊലീസ് കമ്മീഷണർ സസ്പെൻഡ് ചെയ്തത്.\nഅയല്‍ക്കാരിയായ സ്ത്രീയേയും കുട്ടികളേയും ആക്രമിച്ചു എന്ന പരാതിയിലാണ്, പോക്‌സോ കേസ് അടക്കം നിരവധി കേസുകളില് പ്രതിയായ വല്ലംചിറ സ്വദേശി അനീഷിനെ (25) പൊലീസ് കസ്റ്റഡിയിലെടുത്തത്. എസ് ഐ അടക്കമുള്ളവര് പുറത്തായിരുന്ന സമയത്ത് പാറാവുകാരനെ തള്ളിമാറ്റി ഇയാള് പുറത്തേയ്ക്ക് ഓടി രക്ഷപ്പെടാന് ശ്രമിച്ചതായി പൊലീസ് പറയുന്നു. പ്രതിക്കെതിരെ പോലീസ് കസ്റ്റഡിയിൽ നിന്നും രക്ഷപെടാൻ ശ്രമിച്ചതിനും കേസ് എടുത്തിട്ടുണ്ട്.\nപിന്നാലെ ഓടിയെത്തിയ പാറാവുകാരനും ഹെഡ് എസ് സി പി ഒയും ഇയാളെ പിടിച്ചു. ഓടിപ്പോകാതിരിക്കാന് കാലില് ചവുട്ടിപ്പിടിച്ചു എന്നാണ് പൊലീസ് പറയുന്നത്. അതേസമയം തിരുവല്ലം ജംഗ്ഷനില് റോഡില് വീണുകിടക്കുന്ന അനീഷിന്റെ കാലില് പൊലീസുകാരന് ചവിട്ടുന്ന രംഗങ്ങള് സോഷ്യല്‍മീഡിയയിലൂടെ വ്യാപകമായി പ്രചരിച്ചു. അനീഷിനെ മര്‍ദ്ദിക്കുന്നത് തടയാന് ശ്രമിച്ച ഭാര്യയേയും പൊലീസ് ആക്രമിച്ചു. ഭാര്യയെ പൊലീസുകാരന് കാല്‍മുട്ട് മടക്കി ഇടിച്ച് തെറിപ്പിക്കുന്ന ദൃശ്യങ്ങളുണ്ട്. ഇതിന് പിന്നീലെ ഹെഡ് കോണ്‍സ്റ്റബിള് സൈമനെതിരെ അസി.കമ്മീഷണര് ആര് പ്രതാപന് നായര് മേലുദ്യോഗസ്ഥര്‍ക്ക് റിപ്പോര്‍ട്ട് നല്‍കി.\nഎസ്റ്റേറ്റ് ഇരട്ടകൊലപാതകം; പൊലീസുകാര്‍ക്ക് സസ്‌പെന്‍ഷന്


Chekuthan | ചെകുത്താന്: കോടതിയേ ....സൌമ്യ വധകേസ് ഇത്രയൊക്കെ വിസ്തരിക്കണോ ?\nകോടതിയേ ....സൌമ്യ വധകേസ് ഇത്രയൊക്കെ വിസ്തരിക്കണോ ?\nമലയാളികള് സമീപകാലത്ത് ഏറ്റവും കൂടുതല് ചര്‍ച്ചചെയ്തവിഷയമാണ് സൌമ്യവധകേസ് ഗോവിന്ദച്ചാമി എന്ന ക്രൂരന് റയില്‍വെ ട്രാക്കിലിട്ട് സൌമ്യയെന്ന യുവതിയെ മാനംഭംഗം ചെയ്ത സംഭവം മാധ്യമങ്ങളും സൈബര്‍ലോകവുമെല്ലാം ഒരുപാട് ചര്‍ച്ച ചെയ്ത വിഷയവുമാണ് ഇത് . ഞാനടക്കമുള്ള മലയാളം ബ്ലോഗ്ഗര്‍മാരെല്ലാം ധാര്‍മ്മീകരോഷം ബ്ലോഗ്ഗിലൂടെ എഴുതി തീര്‍ത്തെങ്കിലും ഒരു മൈരും നടക്കാന് പോവില്ലെന്ന് നിങ്ങള്‍ക്കറിയുമോ എന്ന് എനിക്കറിയില്ലായിരുന്നു . അതെ ഈ വിഷയത്തില് നമ്മളാഗ്രഹിക്കുന്ന വിധിയാണോ കോടതിയുടെ ഭാഗത്തുനിന്നുണ്ടാവുകയെന്നത് സംശയമാണ് കാരണവുമുണ്ട് .....\nഗോവിന്ദച്ചാമി സൗമ്യയെ കൊല്ലുന്നത് ഞാന് കണ്ടിട്ടില്ല . അതുകൊണ്ട് ഗോവിന്ദച്ചാമിയാണ് അത് ചെയ്തത് എനിക്കു പറയാനുമാവില്ല.\nഎന്നാല് മാധ്യമങ്ങളില് നിന്ന് മനസ്സിലാക്കിയത് അതുകൊണ്ട് ഗോവിന്ദച്ചാമിയാണ് അത് ചെയ്തത് എന്ന് തെളിയിക്കുന്നതിനാവശ്യമായ തെളിവുകള് പോലീസ് കണ്ടെത്തിയിരുന്നു എന്നാണ് . ഗോവിന്ദച്ചാമി നിരപരാധിയാണ് എന്ന ഒരു സൂചന പോലും അന്നാരും പത്രങ്ങളിലൊന്നും കണ്ടതുമില്ല .\nഒറ്റക്കയ്യന് ചാര്‍ളി എന്ന ഗോവിന്ദസ്വാമി പിറ്റേദിവസം തന്നെ പിടിയിലായെങ്കിലും ആദ്യം കുറ്റം സമ്മതിച്ചില്ല . പിന്നീട് ഇയാളെ അധികം ചോദ്യം ചെയ്യുന്നതിനുമുമ്പ് കുറ്റം സമ്മതിച്ചതോടെ പൊലീസിന് ആശ്വാസമായി .\nമുറിവുകളാണെന്ന് വൈദ്യപരിശോധനയില് വ്യക്തമായി. പിടിവലിക്കിടയിലും മാനഭംഗ ശ്രമത്തിനിടയിലും ഉണ്ടായതാണ് ഈ മുറിവുകളെന്ന് പൊലീസ് പറയുന്നു. ഇയാളുടെ വസ്ത്രത്തില് കാണപ്പെട്ട രക്തം അതിക്രമത്തിനിരയായ യുവതിയുടേതാണെന്നും പരിശോധനയില് തെളിഞ്ഞു. കേസിലെ പ്രതിയായ ഇയാളുടെ ശരീരത്തില് 21 മുറിവുകളുണ്ടായിരുന്നു. എല്ലാം സൌമ്യയുടെ നഖം കൊണ്ടുള്ള മുറിവുകളാണെന്നും തെളിഞ്ഞു\nഗോവിന്ദച്ചാമിക്ക് മികച്ച ശാരീരികശേഷിയും കായബലവും ഉണ്ട്. ഇയാള്‍ക്ക് ലൈംഗികശേഷിക്കുറവില്ലെന്ന് പരിശോധനയില് വ്യക്തമായിരുന്നുവെന്നും ഡോക്ടര് വ്യക്തമാക്കി. താന് സൗമ്യയെ ബലാത്സംഗം ചെയ്തതായി ഗോവിന്ദച്ചാമി പരിശോധനാവേളയില് സമ്മതിച്ചതായും മെഡിക്കല് കോളേജ് ഫോറന്‍സിക് മേധാവി ഡോ. ഹിതേഷ് ശങ്കര് പറഞ്ഞു.\nഇപ്പോള് കോടതിമുറിയില്. ഗോവിന്ദച്ചാമിക്ക് വേണ്ടി അവിടെ അഞ്ചു അഭിഭാഷകര് .അവര് കഴിഞ്ഞദിവസം പ്രതിക്കുവേണ്ടി വാദിച്ചത് പത്രങ്ങളില്ലുട് അറിഞ്ഞ് കാണും , എന്റെ അറിവില് മുകളില് നീല നിറത്തില് അടയാളപ്പെടുത്തിയിരിക്കുന്ന തെളിവുകളും , പ്രതിയുടെ കുറ്റസമ്മതവും മാത്രം പോരെ പ്രതിക്ക് അര്‍ഹമായ ശിക്ഷക്കെടുക്കാന് ????? പിന്നെ എന്ത് കോപ്പിനാണ് ഈ പൊ%^*$ മോനെ ഇനിയും സംരക്ഷിച്ചുകൊണ്ടിരിക്കുന്നത് ...\nനിയമം തെളിവുകളും വിസ്താരങ്ങളും മാത്രമേ ചെവിക്കൊള്ളൂ .. അതുകൊണ്ടായിരിക്കും പറയുന്നത് നിയമം അതിന്റെ വഴിക്കുപോവും ശരിയാണ് അതിന്റെ വഴിക്കുപോവും (സാധാരണക്കാരന്റെ കാര്യത്തില് മാത്രം)\nഷിജിത് അരവിന്ദ്.. 15:01\nathey aa ammak mathrum nashtamayi, bakki kerala samooham veruthey facebookil post cheythum, blogezhuthiyum thangal valiya sambavamanennu bavikkum athra thanney....... aa kudumbathinu nashtamayi\nബ്ലാക്ക് മെമ്മറീസ് 15:47\nഅല്ല എനിക്കൊരു സംശയം ..ടിയാന് വേണ്ടി5വക്കിലന്മാര് ....അപ്പം പിന്നെ പുറകിലാരക്കയോ ഇല്ലേ ???? by c idബ്ലാക്ക് മെമ്മറീസ്\nപഞ്ചാരകുട്ടന് -malarvadiclub 18:32\nഎല്ലാം കഴിഞ്ഞു ഇനി വിധിക്കായി കാത്തിരിക്കാം


സ്വന്തം കുട്ടിയെന്ന് വിശ്വസിപ്പിക്കാന് ചിത്രം അയച്ചുകൊടുത്തു; കേസില് യുവാവിന് പങ്കില്ലെന്ന് പോലീസ് | Child kidnap case\nJan 7, 2022, 12:04 PM IST\nഇബ്രാഹിം ബാദുഷ, നീതു, എസ്.പി ഡി.ശില്‍പ | Screengrab: മാതൃഭൂമി ന്യൂസ്\nകോട്ടയം: മെഡിക്കല് കോളേജില് നിന്ന് നവജാതശിശുവിനെ തട്ടിക്കൊണ്ടുപോയ കേസില് നീതുവിന്റെ ആണ്‍സുഹൃത്ത് ഇബ്രാഹിം ബാദുഷയ്ക്ക് പങ്കില്ലെന്ന് പോലീസ്. ഇയാളുടെ കുട്ടിയാണെന്ന് വിശ്വസിപ്പിക്കാനാണ് നീതു കുട്ടിയെ തട്ടിക്കൊണ്ടുപോയത്. ജനുവരി നാലാം തീയതി നീതു കോട്ടയത്ത് എത്തിയിരുന്നു. ഇവിടെ ലോഡ്ജില് മുറിയെടുത്ത് താമസിച്ചാണ് തട്ടിക്കൊണ്ടുപോകല് ആസൂത്രണം ചെയ്തത്. ആശുപത്രിയില്‍നിന്ന് കടത്തിയ കുട്ടിയെ ലോഡ്ജില് എത്തിച്ചശേഷം ചിത്രമെടുത്ത് ഇബ്രാഹിമിന് അയച്ചുകൊടുക്കുകയും ചെയ്തു.\nഇബ്രാഹിമുമായുള്ള ബന്ധം നിലനിര്‍ത്താനായിരുന്നു കുട്ടിയെ തട്ടിക്കൊണ്ട് പോയത്. തന്റേയും ഇബ്രാഹിമിന്റേയും കുട്ടിയാണെന്ന് പറഞ്ഞാണ് ചിത്രം അയച്ചുകൊടുത്തത്. മറ്റൊരു വിവാഹബന്ധത്തിലേക്ക് ഇബ്രാഹിം പോകുന്നത് തടയാനും ബ്ലാക്‌മെയില് ചെയ്യാനുമാണ് നീതു ഇത്തരമൊരു കൃത്യം ചെയ്തത്. തന്റെ കുട്ടിയായി വളര്‍ത്താന് തന്നെയായിരുന്നു നീതുവിന്റെ പദ്ധതി. കുട്ടിയെ തട്ടിക്കൊണ്ടുപോയ കേസില് ഇബ്രാഹിമിനെ പ്രതിചേര്‍ത്തിട്ടില്ല.\nനീതുവില് നിന്ന് പണവും സ്വര്‍ണവും തട്ടിയ കേസില് ഉള്‍പ്പെടെ ഇബ്രാഹിമിനെതിരെ വേറെ കേസെടുത്തേക്കുമെന്നാണ് പോലീസില്‍നിന്ന് ലഭിക്കുന്ന വിവരം. എന്നാല് ഈ കേസുമായി ബന്ധമില്ലാത്തതിനാല് അതിന്റെ വിശദാംശങ്ങളിലേക്ക് കടക്കാനാകില്ലെന്നും ജില്ലാ പോലീസ് മേധാവി ഡി. ശില്‍പ പറഞ്ഞു. ഡോക്ടറുടെ കോട്ട് ഉള്‍പ്പെടെ നീതു സ്വന്തമായി വാങ്ങിയതാണെന്നും എസ്.പി പറഞ്ഞു. നീതു ഇബ്രാഹിമിനെ പരിചയപ്പെട്ടത് ടിക് ടോക്ക് വഴിയാണ്. ഒന്നര വര്‍ഷം മുന്‍പാണ് ഇരുവരും തമ്മില് പരിചയപ്പെട്ടത്.\nനീതുവിന്റെ ഭര്‍ത്താവ് വിദേശത്താണ് ജോലി ചെയ്തിരുന്നത്. എന്നാല് ഇതു മറച്ചുവെച്ച് താന് വിവാഹമോചിതയാണെന്ന് ഇബ്രാഹിമിനെ പറഞ്ഞു വിശ്വസിപ്പിച്ചു. ഇരുവരും തമ്മില് അടുപ്പത്തിലായത് ഇതിനു ശേഷമാണ്. നീതു ഗര്‍ഭിണിയായ വിവരം ഇബ്രാഹിമിനും വിദേശത്തുള്ള ഭര്‍ത്താവിനും അറിയാമായിരുന്നു. എന്നാല് ഗര്‍ഭം അലസിപ്പിച്ച കാര്യം ഇബ്രാഹിമില് നിന്ന് മറച്ചുവയ്ക്കുകയായിരുന്നു. ഇതിനിടെയാണ് ഇബ്രാഹിം മറ്റൊരു വിവാഹത്തിന് തയ്യാറെടുത്തത്.\nContent Highlights: ibrahim not culprit in child kidnap case confirms police


ഫൈസലിന് ജാമ്യമില്ലാ വാറണ്ട്; ഇന്റര്‍പോളിന്റെ സഹായം തേടും\nHomekeralaഫൈസലിന് ജാമ്യമില്ലാ വാറണ്ട്; ഇന്റര്‍പോളിന്റെ സഹായം തേടും\njanmadesam July 14, 2020\nകൊച്ചി: തിരുവനന്തപുരം സ്വര്‍ണ്ണക്കടത്ത് കേസില് ഫൈസല് ഫരീദിനായി ജാമ്യമില്ലാ വാറണ്ട് പുറപ്പെടുവിച്ചു.\nഎന്‍ഐഎ പ്രത്യേക കോടതിയുടേതാണ് ഉത്തരവ്. ഉത്തരവ് ഇന്റര്‍പോളിന് കൈമാറും. ദുബായിലുള്ള ഫൈസല് കേസിലെ മൂന്നാം പ്രതിയാണ്. സരിത്തിനെ കസ്റ്റഡിയിലാവശ്യപ്പെട്ട് എന്‍ഐഎ കോടതിയില് അപേക്ഷ നല്‍കി. സന്ദീപിന്റെ ബാഗ് തുറന്ന് പരിശോധിക്കാനും എന്‍ഐഎ അപേക്ഷ നല്‍കി.\nകോടതി വാറണ്ട് പുറപ്പെടുവിക്കുന്നതോടെ ഇന്റര്‍പോള് പ്രതിക്കായി ബ്ലു കോര്‍ണര് നോട്ടീസ് പുറപ്പെടുവിച്ച് പ്രതിയുടെ വിവരങ്ങള് ഇന്ത്യയ്ക്ക് കൈമാറും. ഫൈസല് ഫരീദിനെ ചോദ്യം ചെയ്യുന്നതിലൂടെ യുഎഇ കേന്ദ്രീകരിച്ചുള്ള സ്വര്‍ണ്ണക്കടത്തിന്റെ കൂടുതല് വിവരങ്ങള് ലഭ്യമാകുമെന്ന പ്രതീക്ഷയിലാണ് എന്‍ഐഎ.\nയുഎഇയില് നിന്ന് നയതന്ത്ര ചാനല് വഴി കേരളത്തിലേക്ക് സ്വര്‍ണ്ണം കടത്തിയ കേസില് മൂന്നാം പ്രതി തൃശ്ശൂര് സ്വദേശി ഫൈസല് ഫരീദാണെന്നും നേരത്തെ എഫ്‌ഐആറില് ചേര്‍ത്ത പേരും വിലാസവും തിരുത്തണമെന്നും ആവശ്യപ്പെട്ട് എന്‍ഐഎ നല്‍കിയ അപേക്ഷ കോടതി ഇന്നലെ അംഗീകരിച്ചിരുന്നു. ഫൈസല് ഫരീദിനെ ഇന്റര്‍പോളിന്റെ സഹായത്തോടെ രാജ്യത്ത് എത്തിക്കാനുള്ള ശ്രമം എന്‍ഐഎ തുടങ്ങിയിട്ടുണ്ട്.\nതിരുവനന്തപുരത്തെ യുഎഇ കോണ്‍സുലേറ്റിലേക്ക് അറ്റാഷെയുടെ വിലാസത്തില് സ്വര്‍ണ്ണം അയച്ചത് ദുബായിലെ വ്യവസായിയും എറണാകുളം സ്വദേശിയുമായ ഫാസില് ഫരീദ് ആണെന്നായിരുന്നു കസ്റ്റംസും എന്‍ഐഎയും നേരത്തെ വ്യക്തമാക്കിയത്. ഹൈക്കോടതിയില് അടക്കം സമര്‍പ്പിച്ച റിപ്പോര്‍ട്ടിലും ഈ പേര് തന്നെ അറിയിച്ചു. ഫാസില് ഫരീദിനെ മൂന്നാം പ്രതിയാക്കി എന്‍ഐഎ എഫ്‌ഐആറും റജിസ്റ്റര് ചെയ്തിരുന്നു. എന്നാല് പിന്നീടുള്ള അന്വേഷണത്തില് വിലാസം തെറ്റിയെന്ന് എന്‍ഐഎയ്ക്ക് ബോധ്യമായി.\nസ്വപ്നയുടെയും സന്ദീപിന്റെയും സ്വര്‍ണ്ണകള്ളക്കടത്ത് പല പ്രമുഖരുടെയും ഉറക്കം കെടുത്തിയിട്ടുണ്ട്. ഉന്നത പോലീസ് ഉദ്യോഗസ്ഥന്മാരും ഭീതിയിലാണ്. ഒരാഴ്ചക്കുള്ളില് ഞെട്ടിക്കുന്ന വിവരങ്ങള് പുറത്തുവരുമെന്നാണ് സൂചന.


വീണ്ടും ഒരു സമ്പൂർണ്ണ ലോക്ക് ഡൗണിന്റെ മണമടിക്കുന്നു - Boolokam\nHome Health COVID 19 വീണ്ടും ഒരു സമ്പൂർണ്ണ ലോക്ക് ഡൗണിന്റെ മണമടിക്കുന്നു\nവീണ്ടും ഒരു സമ്പൂർണ്ണ ലോക്ക് ഡൗണിന്റെ മണമടിക്കുന്നു\nഡോക്ടർ: ഗംഗ എസ്\nഇത്രയും നാൾ, മാർച്ചിൽ ലോക്ക് ഡൗൺ ആയ ദിവസം മുതൽ ഇത് വരെ, ഇവിടെ അടുത്തുള്ള രണ്ട് കടകളിൽ മാത്രമേ ഞാൻ പോയുള്ളു.കൂടാതെ, ഒരു തവണ പോസ്റ്റ് ഓഫീസിലും ഇപ്പോൾ രണ്ടു തവണ മീൻ മേടിക്കാനും.(തൃശൂർ കണ്ടിട്ട് രണ്ടര മാസം ആകും ) എല്ലായിടത്തും നടന്നു ആണ് പോയത്. കടകൾ ഓർമ്മയുണ്ട്. അതിൽ സൂപ്പർ മാർക്കറ്റിൽ ആണ് സ്ഥിരം പോകുന്നത്, ആഴ്ചയിൽ രണ്ട് ദിവസം. ഇന്ന് ചെന്നപ്പോൾ തെർമൽ സ്കാനറും പിടിച്ചു നിൽക്കുന്നു ഒരു ചെറുപ്പക്കാരൻ.” വേണ്ടുന്ന സാധനങ്ങൾ മേടിച്ചോളൂ മാഡം.ഇന്ന് വൈകിട്ട് കട അടയ്ക്കും ” -സ്റ്റാഫ് പെൺകുട്ടികൾ.\n“ഇനി എന്ന് തുറക്കും. ”\n“അറിഞ്ഞു കൂട. വൈകിട്ടത്തെ മീറ്റിംഗിൽ തീരുമാനിക്കും.”\nഇത്രയും നാൾ കാണാത്ത പരിഭ്രമം അവരിൽ കണ്ടു. കൊറോണ അടുത്തെത്തിയിരിക്കുന്നു. ഇവിടുന്ന്4-5 കി മി അകലെ. തൃശൂർ അതീവ ഗുരുതരം. എന്ന് വാർത്ത.ഇത് വരെ കോവിഡ് അങ്ങകലെക്കൂടെ പോകുന്ന ഏതോ വാൽ നകഷ്ത്രം ആണ് എന്ന മട്ടിൽ ആയിരുന്നു എല്ലാവരുടെയും പെരുമാറ്റം. തൃശൂർ പെട്ടത് വാളയാർ ചെക് പോസ്റ്റ് വഴി വന്ന കൊറോണ മൂലം ആയിരിയ്ക്കാം. കൊറോണയ്ക്ക് എന്ത് പാസ്സ്?\nജനങ്ങൾ പാസ്സിനായും പാസ്സുമായും കാത്തിരിക്കുമ്പോൾ മൂപ്പര് സുഖമായി അതിർത്തി കടന്നു പോന്നു. വീണ്ടും ഒരു സമ്പൂർണ്ണ ലോക്ക് ഡൗണിന്റെ മണമടിക്കുന്നു. ആദ്യത്തെ പോലെ അല്ല. കഴിഞ്ഞ ലോക്ക് ഡൗണിൽ അങ്ങനെ കൊവിഡ് കേസുകൾ ഒന്നും ഇവിടങ്ങളിൽ ഇല്ലായിരുന്നു. ഇപ്പോൾ കൊറോണ സമൂഹത്തിൽ ഇറങ്ങി സഞ്ചാരം തുടങ്ങിയോന്നു സംശയം ഉണ്ട്. കോർപ്പറേഷൻ തൊഴിലാളികൾക്ക്, വെയർ ഹൗസിലെ ചുമട്ടു തൊഴിലാളികൾക്ക് കൊവിഡ് സ്ഥിരീകരിച്ചു. ആദ്യം കൊവിഡ് പാൻഡെമിക്ക് ആണെന്ന് സമ്മതിക്കാൻ മടിച്ചു. സമ്മതം ആയി വന്നപ്പോഴേക്കും കൈ വിട്ട് പോയി. ഇനി സമൂഹ വ്യാപനം എന്നത് സമ്മതിച്ചിട്ടില്ല. അതിന്റെ ക്രൈറ്റീരിയ ഒത്തു വരുന്നില്ലത്രേ ! ഒത്തു വരുമ്പോഴേക്കും അതും കൈ വിട്ട് പോകുമോ? അതോടൊപ്പം അന്താരാഷ്ട്ര നിലയിൽ കോവിഡ് കണക്കിൽ ഇന്ത്യയ്ക്ക് ലോകത്ത്4ആം സ്ഥാനത്തേയ്ക്ക് കയറ്റം കിട്ടി. ഒളിമ്പിക്സിൽ ഒന്നും കിട്ടാത്ത സ്ഥാനം ആണ്.\nഇനി മുന്നിൽ റഷ്യ (15 കോടിയിൽ താഴെ ജനസംഖ്യ ) യും ബ്രസീലും (22 കോടിയിൽ താഴെ). യൂ എസ്സും (34 കോടി ) മാത്രമേ ഉള്ളൂ. ബാക്കി രാജ്യങ്ങൾ എല്ലാം പിന്നിലായി.\nഅതും ലഭ്യമായ കണക്ക് വച്ചു നോക്കിയാൽ ടെസ്റ്റ് ചെയ്യപ്പെടാത്ത എത്രയോ കേസുകൾ ഉണ്ടാവും ഇവിടെ. ചില കണക്കുകൾ പ്രകാരം 22% കേസുകൾ മാത്രം ആണ് ഇന്ത്യയിൽ ടെസ്റ്റിലൂടെ കണ്ടു പിടിക്കുന്നത്. ബാക്കി 80% നടുത്തു ടെസ്റ്റ് ചെയ്യപ്പെടാത്ത കേസുകൾ ആണ് എന്നും. അന്യ രാജ്യങ്ങൾ ആണ് പറയുന്നത്. ലോകത്തു നമ്മുടെ രാജ്യത്തിനു മാത്രം അവകാശപ്പെടാവുന്ന ഒരു പ്രത്യേകത ഉണ്ട്, അത് ജനസംഖ്യയിൽ ആണ്.\nഅപ്പോൾ ചൈന അല്ലേ 140 കോടിയുമായി മുന്നിൽ ? പക്ഷേ നമ്മുടെ മൂന്നിരട്ടി വലിപ്പം ഉണ്ട് ചൈനയ്ക്ക്. യൂ എസ്സിനും ഇന്ത്യയുടെ മൂന്നിരട്ടി വലിപ്പം ഉണ്ട്. അങ്ങനെ നോക്കുമ്പോൾ, ഇന്ത്യയിൽ കൊറോണ സംഹാര താണ്ഡവം നടത്തുമോ എന്ന് നോക്കിയിരിയ്ക്കുന്ന രാജ്യങ്ങൾ ഉണ്ട്. എന്തായാലും, ഇന്ത്യ അതിന്റെ അടുത്ത കാലത്തെ ഏറ്റവും ദൗര്ഭാഗ്യകരമായ അവസ്ഥയിലൂടെ കടന്നു പോകുന്നു.\nജനസാന്ദ്രതയും ദാരിദ്ര്യവും ആരോഗ്യ മേഖലയുടെ അപര്യാപ്തതയും സർവോപരി എല്ലാം രാഷ്ട്രീയ കണ്ണിലൂടെ മാത്രം നോക്കി കാണുന്ന ഭരണാധികാരികളും ജനങ്ങളും, ജനങ്ങൾ ചത്താലും വേണ്ടില്ല അടുത്ത ഊഴം കാത്തിരിയ്ക്കുന്ന അധികാര ഭ്രാന്ത് പിടിച്ചവരും ചേർന്ന് ഇന്ത്യയെ എവിടെ എത്തിക്കുമോ ആവോ?\n(അംബാനിയുടെയും ( 60 ബില്യൺ ഡോളർ ) മുംബൈയിലെ ഭിക്ഷക്കാരൻ കാലു ഭായിയുടെയും (2ഡോളർ ) വരുമാനം കൂട്ടീ ആവറേജ് എടുക്കുമ്പോൾ ജിഡിപി എത്ര? കണക്കിലെ ജാലവിദ്യ.)കൊറോണ മനുഷ്യരെ മാത്രം ബാധിക്കുന്ന വൈറസ് ആയത് കൊണ്ടു ഇന്ത്യയിൽ ഒന്ന് ഇറങ്ങിയാൽ, കന്നു കയത്തിൽ ഇറങ്ങിയ മാതിരി ആവും. കൊറോണയുടെ അർമാദം ഉണ്ടാവല്ലേ !\nഎങ്കിലും ഇന്ത്യയിൽ തന്നെ ചിലയിടങ്ങളിൽ അത്ര രൗദ്ര സ്വഭാവം കാണിക്കുന്നില്ല കക്ഷി. ഹൃദയം ഇല്ലെങ്കിലും ചെറിയ ഒരു സോഫ്റ്റ് കോർണർ കൊറോണയ്ക്ക് ഇന്ത്യയോട് ഉണ്ട് എന്ന് ചിലർ. കൊറോണ കോർണർ കിക്ക് ആണോ പെനാൽറ്റി കിക്ക് ആണോ തരാൻ പോകുന്നത്. കണ്ടറിയണം. വാക്സിൻ ദൈവങ്ങൾ ആകട്ടെ ദാ അവിടെ കണ്ടു ഇവിടെ കണ്ടു എന്ന് പറയുന്നത് അല്ലാതെ പ്രസാദിക്കുന്നില്ല. എന്നാലും, എല്ലാവരും ജാഗ്രത കൂട്ടി പേടി കുറയ്ക്കാതെ തന്നെ ഇരിയ്ക്കുക. മാസ്ക്, സാനിട്ടൈസർ, സോഷ്യൽ ഡിസ്റ്റൻസ് മൂന്നും മറക്കരുത്.\nPrevious articleആമിസിലെ നിർമാലിയുടെ അടങ്ങാത്ത ‘വിശപ്പി’ന്റെ കാരണമെന്താവും ?\nNext articleമാലാ പാർവ്വതിയുടെ മകൻ മെസ്സേജ് അയയ്ക്കാത്ത പെൺകുട്ടികൾ ആരെങ്കിലും ഉണ്ടോ?